MSZP: Jogászkodás helyett, nyílt vitát | Sopron hírek | Győr-Moson-Sopron - kisalfold.hu
Sopron hírek > MSZP: Jogászkodás helyett, nyílt vitát
MSZP: Jogászkodás helyett, nyílt vitát
2011.11.09. 14:57
Az MSZP soproni szervezete nyilvános vitára hívja a városvezetést azokban a témákban, amikben beperelte őket.
Az MSZP soproni szervezete tiszteletben tartja a bíróság döntését és, ahogyan az jogállamban elvárható, az ítélet kézhezvételét követően, az abban foglaltakat végrehajtja.
Ugyanakkor nyilvános vitára hívja a városvezetést azokban a témákban, amikben beperelte a szervezetünket.
Lássuk, vajon csak a jogászkodásban jók, vajon csak az ügyvédeik útján, bíróságokon pereskedve akarnak politizálni, vagy képesek a soproniak előtt, nyílt, nyilvános vitában is megvédeni viselt dolgaikat!? - mondta reagálásában Kalmár István, a helyi szervezet elnöke.
A soproni MSZP továbbra is fenntartja azt a véleményét, hogy a fideszes városvezetés, az elmúlt 5 év alatt, a totális csőd szélére sodorta a várost és számos dilettáns, hozzá nem értő intézkedésével tovább rontja Sopron helyzetét. Intézményeket zárnak be, vagy adnak másnak bérbe és emberek tucatjait teszik az utcára, mégis évente 100 milliós nagyságrendben költenek propagandára, és milliókat költenek, hol teljesen felesleges, hol a város számára kifejezetten káros perekre.
Ha a városvezetés ezt a pert, a Sopronért végzett munkásságának sikereként látja, lelke rajta.
Továbbá az MSZP Sopron kijelenti, hogy nem süllyed odáig, hogy pert indítson azoknak a hazugságoknak a helyreigazításáért, amelyeket a Fidesz jelentet meg a Helyi Témában hétről-hétre a soproni adófizetők évi közel negyven milliói forintjából.
Reagálva Fodor Tamás azon kijelentésére, hogy az MSZP nem tölti be a felelős ellenzéki szerepet, szeretném emlékeztetni, hogy erről nem ő, hanem a választópolgárok fognak dönteni. Az egy hónappal ezelőtti időközi önkormányzati választás MSZP-s jelöltjének 38 %-os eredménye pedig azt mutatja, hogy jó úton járunk - zárta Kalmár István.
11. c77 2011. november 11. 15:56
de. igy igaz amit irtál!!!!!!”
10. 1soproni 2011. november 10. 20:20
És te úgy látod, hogy most jó irányba mennek a dolgok?
Nem költenek hülyeségre, felesleges dolgokra?”
9. Bokk 2011. november 10. 17:27
„Nem kell itt aggodalmaskodni. Ha van a városban mondjuk 500 Mrd forintnyi ingatlanvagyon magánkézben, akkor 1%-os ingatlanadó mellett három év alatt visszafizeti a város a hiteleit. Persze ez csak egy elnagyolt számítás, akár 3% is lehet az adó.
8. FREDDY/S 2011. november 10. 14:38
„Egyesek nem veszik észre, hogy a város iparának tönkretétele, a globexolás, az elfuserált inkubátorház, mélygarázs és a többi tette tönkre Sopront és ez nem az utolsó öt évben történt, nemde...”
7. TancsKaszabell 2011. november 10. 08:38
„Lehet jogászkodni, az ítéletre hivatkozni, ám ez csak porhintés.
A MESE az,hogy nem 130 millió hanem csak 125,...nem közgyűlés csak megbeszélés....,stb. továbbá , tisztességes közélet,....,tisztességes ellenzéki magatartás,....jobbító tényfeltárás,demokratikus kontroll,....JÓ HÍRNÉV?
Ezek nem érvek csak magyarázkodás amit már régről ismerünk fideszes tettekből, magatartásból, szájjártatásból.
Mert valójában szerintem nem jogi döntés született, hanem politikai, és tudjuk régről, hogy ha a politika másként dönt, akkor arra is megtalálják a megfelelő jogi érveket.
Sok az együttműködő és a tettestárs ma is.
Az emberek kezdenek saját kárukon felocsúdni, igen a "300 Ft-os emberek" is.
Nincs ingyen ebéd, és ez sajnos sokba fog kerülni nekünk,mert ez végül is városunk polgárainak vesztesége és tessék végre tudomásul venni,hogy minden patzerságot a mi pénzünkből tettek az elmúlt 5 évben és a város lakói egy részének felhatalmazásával.
NEM KELLETT VOLNA OTTHON MARADNI A VÁLASZTÁS SORÁN !
Ezért,hát nem szeretnék jogászkodni, a szavakon lovagolni, inkább a "látlelet" lényegét fogalmazom meg.
A "látlelet=VÉLEMÉNY" lényege : Ez a városvezetés az anyagi csőd szélére vitte a várost !
MINDEN "KÖLCSÖNT" MI FOGUNK KIFIZETNI !
6. intar 2011. november 10. 08:05
„Kedves Kalmár István! Sajnos nem Önök járnak jó úton, hanem a másikak rosszon. Sőt rosszabbon!”
5. DK 2011. november 09. 19:45
„Én kezdeményezném, ha új városi vezetés lesz, gyűjtsék össze azok neveit akiket bepereltek már!
Jó lenne megismerni, mennyi ilyen ember van!
Mivel egyre több ilyet hallani... Sajnos...”
4. creat 2011. november 09. 18:28
„Azt mondják, uriember biztosra nem fogad. Pedig kisebb összeget rá mernék tenni, hogy nem mennek ezek semmiféle vitára! A vitához ismeretek, érvek kellenek. A fidesz bármilyen szinten képtelen erre! Nem ragozom tovább, mert még engem is beperelnek. Abban viszont verhetetlenek! Meg kell nézni a vezérüket, ő sem volt képes nyilvánosan vitázni! Azt mondják, fejétől bűzlik a hal. Hát istenem, ez van.... Csak legalább ne akarnának kormányozni, meg várost vezetni!
Visszatérve a vitára... Aki potens, az ott lesz, elmegy, kiáll, érvel... Aki nem, ....
Mindenesetre köszönöm a 300 forintosoknak, hogy ránk szabadították, akiket ránk szabadítottak!”
3. 1soproni 2011. november 09. 16:59
„dk!
Minek örülsz? A vitára még várni kell. Csak egy újabb felhívás történt, most már sokadszor.”
2. DK 2011. november 09. 16:31
„Végre! Végre! Végre!
Miért kellett várni erre a nyílt vitára eddig???
Ismertessék a helyszínt, legyen ott a média!
Adják meg a kérdéseket, hogy mindenki készülhessen rá!
Most végre itt az idő, hogy kiderüljön, hol a döglött kutya elásva!”
1. SzImike 2011. november 09. 15:15
„Sosem fogják bevállalni a nyílt vitát. Aki nem tud beszélni, az nem tud vitázni. Ejha, a végén még engem is beperelnek, mert kimondtam a véleményem...”
Bírósági ítélet az MSZP-s hazugságokról
Az ítélet bizonyíték, hogy az MSZP soproni szervezete nem tud különbséget tenni a… Tovább olvasom